Kansanmaskien mukana pitää toimittaa lainsäädännön vaatimat varoitukset ja tuotteen turvallisuuden kannalta oleelliset tiedot. Näiden tietojen osalta ei ole riittävää, että tiedot ovat saatavissa pelkästään elektronisessa muodossa esimerkiksi yrityksen verkkosivuilla. Niin sanotun tietojenantoasetuksen (613/2004) 4 pykälässä määritellään tarkemmin turvallisuuden kannalta mahdollisesti tarpeelliset tiedot.